Iṛuḥ ad ten-yefru yeddem-it igider-nni ɣer ddew teɣruḍt-is yewwi-t, dɣa yenna-as i igidernni: «Ad as-iniɣ awal», tenna-as teqcict: «Amek ara xedmeɣ? Texdeԑḍ-iyi», yenna-as: «Nniɣam ad tafeḍ tala ttagment yuk deg-s tlawin, qqim mebԑid mi ugmen-t yuk ad d-truḥ yiwet d taberkant tinna d taklit txeddem deg uxxam-nneɣ, zlu-tt ers yuk lqec-is awi ayeddid-nni n waman, nettat ansa i tekka tettawi yid-s taqjunt, ḍfer-it ad kem-tessiweḍ almi d axxam», taqcict texdem akken i as-yenna, teḍfer taqjunt-nni tekcem ɣer uxxam tenna-asen: «Anda ara serseɣ ayeddid-agi n waman?», nnan-as: «Taklit taԑeggunt, acḥal n lesnin-agi tettagmeḍ-d tura ur teẓriḍ ara anda ara tserseḍ?», nettat imir anda tufa tsersit din, imi i d-yewweḍ lmal nnan-as: «A taklit ruḥ ad teqneḍ ignedyaz», tewweḍ ɣer dinna teqqen-iten di tṣeḍwa iḍ kamel ttemrubazen, at wexxam ṭṭfen-d taklit-nni kkaten-tt almi tettfuḥ.